Хра злоу ахҭысқәа: Џьопуа Гәылрыԥшь амшынтә баӷәаза аргылара феидас иалоу атәы
Аԥсны Апарламент ақәшаҳаҭхеит Гәылрыԥшь араион аҿы амшын баӷәаза аргыларазы 56 гектар адгьыл зҭакԥхықәра ҳәаақәҵоу аилазаара "Логистик Центр Групп" иаҭазарц. Ари аӡбамҭа лҵшәас иаиуа атәы арадио аефир аҟны далацәажәеит Гәылрыԥшь араион ахада ихаҭыԥуаҩ Асҭамыр Џьопуа.
Амшын баӷәаза дыргыларц ргәы иҭоуп Бабышьра ақыҭан. Азакәан инақәыршәаны, фымз ирылагӡаны аилахәыра "Логистик Центр Групп" аргылара апроект цәырнагароуп, уи ианазыразха, шықәсыки бжаки ирылагӡаны аобиект дыргылароуп, иара убас аекологиатә експертиза мҩаԥыргароуп. Арҭ ашьаҿақәа зегьы акакала ианымҩаԥымгаха, адгьылҭыԥ ахархәаразы азин рымххоит. Апроект ахарџь - 10 млрд мааҭк, иара аурыс-аԥсуа обиектуп.
Амшынтә баӷәаза аргылара хықәкыс иамоу, аргыларазы ахшыҩҵак шцәырҵыз, феидас иамоу араион азы, усурҭа ҭыԥла шаҟаҩы еиқәыршәахо, иарбан лшарақәоу араион иазаатуа уҳәа арадио Sputnik Аԥсны аефир аҟны дрылацәажәеит Гәылрыԥшь араион ахада ихаҭыԥуаҩ Асҭамыр Џьопуа.
Аицәажәара шәаҳар шәылшоит аудиофаил аҟны.